આ અભ્યાસમાં ઓગસ્ટ 2017 અને 2018ના અમદાવાદીઓના ટ્રાવેલ ટાઈમની સરખામણી કરવામાં આવ્યા, અને જાણવા મળ્યું કે પ્રતિ ટ્રિપ 16 ટકા ટાઈમમાં ઘટાડો થયો છે. સેપ્ટ યૂનિવર્સિટીના સેન્ટર ઓફ એક્સલન્સ ઈન અર્બન ટ્રાન્સપોર્ટ વિભાગના ડિરેક્ટર પ્રોફેસર શિવાનંદ સ્વામી જણાવે છે કે, અમે ઓગસ્ટ 2017માં એક અભ્યાસ કરીને શહેરના મધ્યમાં આવેલા કાલુપુર રેલવે સ્ટેશનથી શહેરના અલગ અલગ વિસ્તારો સુધી પહોંચવાનો સમય નોંધ્યો હતો. એવરેજ ટ્રિપ ટાઈમ 40 મિનિટ હતો, જે હવે ઘટીને 33-35 થઈ ગયો છે.